Ymweliad âg Oriel

Siarad am Gelf
Mae artistiaid trwy'r canrifoedd wedi arsylwi bywyd. Maent yn dehongli'r byd mewn ffyrdd sy'n gwneud i ni holi a meddwl. Nid yw artistiaid sy'n gweithio heddiw yn wahanol. Maent yn edrych ar ffyrdd o fynegi'r gwerthoedd a'r pryderon sydd gennym fel bodau dynol. 
Gwnaed gwaith celf bob amser gan ddefnyddio'r dulliau a'r deunyddiau sydd ar gael i'r artist ar y pryd. Bydd artistiaid yn defnyddio beth bynnag sydd ei angen arnynt neu sydd ganddynt gerllaw er mwyn cyfathrebu. Heddiw mae'r rhestr hon o ddeunyddiau a ffyrdd o weithio yn helaeth ac yn dal i dyfu. 
Y man cychwyn gorau fel arfer yw profi'r gwaith ei hun, yn ddelfrydol ar yr olwg yn yr oriel ond trwy atgynhyrchiadau os oes angen. Mae llawer o artistiaid am i ni feddwl neu ymateb i'r hyn y gallwn ei weld. Mae eraill yn ein gwahodd i fod yn gyfranogwyr gweithgar yn y gwaith. Mae'n bwysig rhoi digon o amser i ddisgyblion edrych a meddwl. Mae profi celf yn ymwneud ag ymateb personol iddo ac annog y math hwn o ymateb yn eich disgyblion yn eu helpu i ymgysylltu â'r gwaith a'i fwynhau. 
Gellir defnyddio cwestiynau penagored i lunio ymatebion eich grŵp i'r gwaith. Dylid annog disgyblion i feddwl nad oes un darlleniad cywir o'r darn o waith celf ond llawer. Ni fydd unrhyw un o'u hatebion yn anghywir. Bydd gan bob unigolyn ymateb gwahanol oherwydd bydd yn seiliedig ar eu profiadau eu hunain o fywyd. 


Cyn ymweld â’r Arddangosfa 
Mae'r rhain yn gwestiynau cyffredinol a allai sbarduno trafodaeth a gellid eu defnyddio cyn ymweld ag unrhyw arddangosfa. 
· Beth ydych chi'n disgwyl ei weld yn yr oriel?
· Beth mae bod artist yn ei olygu? 
· Pa wahanol ffyrdd sydd o wneud celf ee, cerflunwaith, darnau gosod, peintiadau, ac ati. 
· Pwy sy'n penderfynu beth mae darn o waith celf yn ei olygu? 
Cynllunio ymweliad addysgiadol
GWAITH PÂR
Trafodwch a datblygwch cynllun 10 pwynt i drefnu ymweliad addysgiadol âg oriel:

DEALL – Sgil 1, Cwricwlwm Cenedlaethol
GWAITH PÂR
Gallai'r cwestiynau isod gael eu holi am yr holl waith yn yr oriel. Mae'n bwysig pwysleisio i blant nad oes ateb penodol. Bydd barn unigolion yn wahanol. Dylai disgyblion deimlo eu bod yn gallu cwestiynu, herio syniadau a gwneud eu dehongliadau eu hunain. Atebwch y cwestiynau isod wrth edrych ar ddarn o waith mewn arddangosfa Straeon Abertawe, os gwelwch yn dda.:
· Beth allwch chi ei weld? 

· Beth yw eich ymateb cyntaf i'r gwaith hwn? 

· A yw'n eich atgoffa o unrhyw beth? A yw'n gwneud i chi feddwl am unrhyw 
beth? 

· Disgrifiwch y lliwiau, siapiau, ffurfiau a gweadau y gallwch eu gweld. 

· Pa mor fawr yw'r gwaith celf? Pa effaith y mae graddfa yn ei gael ar y gwaith 
Celf?

· Pa ddefnyddiau a thechnegau a ddefnyddiwyd? 

· Beth ydyw? Ffilm, ffotograff, darn gosod, ac ati? 

Beth yw hyn? 
· Beth ydych chi'n meddwl y mae'r artist eisiau cyfathrebu? 

· Ydy'r darn o gelf am bwnc, mater neu thema? 

· A yw'r gelfyddyd hon yn ymwneud â bywyd go iawn? 

· Sut mae'r gwaith celf hwn yn gwneud i chi deimlo? 


· A oes gan y gwaith deitl? A yw hyn yn effeithio ar y ffordd rydych chi'n ei 
weld? 


· Pwy yw'r artist? Ydych chi o'r farn y gall cefndir yr arlunydd ddweud wrthym 
am pam neu sut y cafodd ei greu, neu beth allai fod yn ei olygu? 

DEALL – Sgil 1, Cwricwlwm Cenedlaethol
GWAITH PÂR i annog plant i ymgysylltu â’r gwaith.
Rhowch gynnig ar y canlynol: 
1. Edrychwch ar y gwaith a thrafodwch eich ymatebion cychwynnol. Gofynnwch i bob pâr ddisgrifio eu hymateb i'r gwaith i'r grŵp cyfan.

2. Os oedd yr artist yma, pa 3 chwestiwn yr hoffech eu gofyn am y gwaith celf? 

3. Gallaf gofio...Edrychwch ar un gwaith celf. Edrychwch yn fanwl am un funud. Trowch i ffwrdd o'r gwaith. Disgrifiwch un peth yr ydych chi'n cofio ei weld. 


4. Teitl newydd. Pe baech chi newydd orffen gwneud y gwaith hwn, pa deitl fyddech chi'n ei roi iddo? Siaradwch am y teitlau a ddewiswyd ganddynt - pam maen nhw wedi dewis eu teitlau? Siaradwch am y teitl y mae'r artist wedi rhoi i’r gwaith. 

5. Meddyliau cyntaf. Eisteddwch o flaen y gwaith.Beth yw'r gair neu'r syniad cyntaf sy'n dod i'ch meddwl chi? Gwnewch restr dosbarth o'r geiriau hyn. Gall y rhain helpu wrth gynhyrchu darn ysgrifenedig am y gwaith. 

6. Sgwrs gyda'r gwaith celf.
Edrychwch ar y gwaith. Pa fath o gwestiynau y mae'r arlunydd eisiau i ni eu hystyried? 
· A yw'r artist yn ein herio i feddwl am y byd yr ydym yn byw ynddo? 
· A yw'r artist yn ein hysbysu am rywbeth sydd wedi digwydd? 
· A yw'r artist yn cael sgwrs gyda ni drwy'r gwaith? 

YMCHWILIO, Sgil 2 – Cwricwlwm Cenedlaethol.
GWAITH UNIGOL
Gwnewch fraslun o’r gwaith rydych yn ei hastudio yn y blwch isod.














Astudiwch y gwaith yn fanwl. Gwnewch fraslun llinell yn y blwch isod o un agwedd ar y gwaith gyda’ch llygaid ar gau.

Ar ôl ymweld â'r oriel, mae'n bwysig myfyrio ar a gwerthuso'r hyn rydych chi wedi'i brofi. Dyma rai cwestiynau i’w hystyried gyda phlant: 
1. Beth wnaethoch chi ei hoffi fwyaf am yr arddangosfa? 

2. Beth hoffech chi leiaf am yr arddangosfa? 


3. Pa waith yr hoffech chi ei gael fwyaf yn eich cartref? Pam? 

4. A oedd yr arddangosfa yr hyn yr oeddech yn ei ddisgwyl? Beth oeddech chi'n ei ddisgwyl? Sut oedd hi'n wahanol? 


5. Beth sy'n eich synnu chi a pham yr oeddech chi'n synnu? 

6. Oeddech chi wedi dysgu unrhyw beth newydd yn yr arddangosfa? 


7. A yw ymweld â'r arddangosfa wedi newid y ffordd rydych chi'n meddwl am Gelf? 

8. Ydych chi'n meddwl y bydd unrhyw un o'r artistiaid yn yr arddangosfa yn dylanwadu ar y ffordd rydych chi'n gwneud celf?


9. A fyddech chi'n hoffi ymweld ag oriel Glynn Vivian eto?

GWNEUD – Sgil 3, Cwricwlwm Cenedlaethol. 
Sut fyddech chi'n defnyddio syniadau o'r arddangosfa hon i ddatblygu gweithgareddau Celf mewn ysgol? Nodwch 3 syniad isod, os gwelwch yn dda.

